# Dolichamphilius

Dolichamphilius és un gènere de peixos pertanyent a la família dels amfílids i a l'ordre dels siluriformes.

## Etimologia

Dolichamphilius prové dels mots grecs dolichos (llarg o allargat), ammos (sorra) i phílos (estimat, amic).

## Descripció

Temps enrere, aquestes espècies foren ubicades dins del gènere Leptoglanis, però en constatar que diferien de l'espècie tipus -Leptoglanis xenognathus- (com ara, el cos i el peduncle caudal extremadament allargats; les aletes pectorals amb 9-11 radis ramificats en comptes de 8; els radis ramificats més exteriors de les aletes pectorals i pelvianes més allargats i en forma de falç; els maxil·lars superior i inferior amb dents -vs. mandíbula inferior sense dents-, etc.) es va decidir englobar-les en un nou gènere al qual pertanyen a hores d'ara.

## Hàbitat i distribució geogràfica

Són peixos d'aigua dolça, demersals i de clima tropical, els quals viuen a Àfrica: són un endemisme de la conca del riu Congo a les cascades Boyoma (subconca del riu Lualaba a prop de la ciutat de Kisangani) i Malebo Pool a la República Democràtica del Congo.

## Cladograma

| Leptoglaninae | Dolichamphilius (Roberts, 2003) Dolichamphilius brieni (Poll, 1959) Dolichamphilius longiceps (Roberts, 2003) Leptoglanis Psammphiletria Tetracamphilius Zaireichthys |

## Estat de conservació

Totes dues espècies apareixen a la Llista Vermella de la UICN a causa de llur distribució geogràfica restringida a un sol indret (les cascades Boyoma en el cas de Dolichamphilius longiceps i el llac Malebo Pool en el de Dolichamphilius brieni), la degradació de llur hàbitat, la desforestació (lligada al desenvolupament ferroviari i començada a la dècada del 1900 al llarg del curs inferior del riu Congo), la pesca per al consum humà, la contaminació (com ara, la del plom provinent dels olis de cotxe i del trànsit de vaixells), la urbanització de les ribes del llac Malebo Pool i les aigües residuals. Tot i que encara hi són en gran nombre, la mida general de totes dues espècies és cada vegada més petita.

## Observacions

Llur índex de vulnerabilitat és baix (10 de 100).

## Referències

* ↑ The Taxonomicon (anglès)
* ↑ Encyclopedia of Life (anglès)
* 1 2 3 4 5 6 Roberts, T. R., 2003. Systematics and osteology of Leptoglaninae, a new subfamily of the African catfish family Amphiliidae, with descriptions of three new genera and six new species. Proceedings of the California Academy of Sciences, vol. 54 (núm. 5): 81-132. Pàg. 100.
* ↑ Species in Congo River - FishBase (anglès)
* 1 2 3 Seegers, L., 2008. The catfishes of Africa: A handbook for identification and maintenance. Aqualog Verlag A.C.S. GmbH, Alemanya. 604 p. Pàg. 167.
* ↑ Species in Wagenia Falls - FishBase (anglès)
* ↑ Species in Malebo Pool - FishBase (anglès)
* ↑ List of Freshwater Fishes reported from Congo (Democratic Republic of the) - FishBase (anglès)
* ↑ Risch, L. M., 1986. Bagridae. P. 2-35. A: J. Daget, J.-P. Gosse i D. F. E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.
* ↑ Poll, M., 1959. Résultats scientifiques des missions zoologiques au Stanley Pool subsidiées par le Cemubac (Université Libre de Bruxelles) et la Musée Royal du Congo (1957-1958). III. Récherches sur la faune ichthyologique de la région du Stanley Pool. Vol. 71 (art. 3): 75-174, Pls. 12-26.
* ↑ Catalogue of Life (anglès)
* ↑ FishBase (anglès)
* ↑ UICN (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Dolichamphilius brieni - FishBase (anglès)
* ↑ Dolichamphilius longiceps - FishBase (anglès)

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Burgess, W. E., 1989. An atlas of freshwater and marine catfishes. A preliminary survey of the Siluriformes. T.F.H. Publications, Neptune City, Nova Jersey. 1-784, Pls. 1-285.
* Derijst, E., 1991. Kataloog der ichthyologische publikaties en nieuwe taxa beschreven door: Dr. Max Poll. Belgische Bond Van Aquarium--Enterrariumhouders, B.B.A.T. Spec. publ. Núm. 2: i-vii + 1-87.
* Diogo, R., 2003. Anatomy, Phylogeny and Taxonomy of Amphiliidae. Pp. 353-384. A: Catfishes. G. Arratia, B. G. Kapoor, M. Chardon i R. Diogo (eds). Science Publishers, Infield, NH.
* Ferraris, C. J., Jr., 2007. Checklist of catfishes, recent and fossil (Osteichthyes: Siluriformes), and catalogue of siluriform primary types. Zootaxa, núm. 1418: 1-628.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan. 1028 pàgines.

## Enllaços externs

* Planet Catfish (anglès)